**ERRONDO-GURE ETXEA ZENTRO BERRIRAKO PSIKOLOGO-LANPOSTU BATEN ESKAINTZA**

**HELBURU NAGUSIAK**

Zentroko zerbitzuetara jotzen duten pertsonei harrera egiteko eta integratzen laguntzeko, diagnostikoko eta laguntza psikosozialeko estrategiak eta ekintzak gauzatzea, erakundearen planetan, proiektuetan eta jarduteko moduetan aurreikusten diren helburuak oinarri dituela.

Laguntza psikosoziala, osasun mentala lantzeko guneak eta laguntza osagarri eta indibidualizatua eskaintzea, baztertze-esperientziaren eragin psikologiko eta sozialak murrizteko, bereziki trauma fisiko eta emozionalen biktima izan diren pertsonei dagokienez.

**HARREMAN HIERARKIKO FUNTZIONALAK**

Hierarkikoki, Zentroko Koordinazioaren mende dago, eta, funtzionalki, programaren Koordinazioaren mende. Zuzeneko euskarria emango die programaren erabiltzaileei. Beste zentro batzuetan antzeko profila duten profesionalekin eta foru-sarearekin koordinatuko da.

**ZEREGINAK**

* Baztertutako pertsonen diagnostikoa egitea eta haiei harrera egiteko eta integratzeko laguntza psikologikoa ematea.
* Orientazioa, laguntza eta aholkua ematea pertsonei, familiei eta taldeei, eta haiekin esku hartzea, ikuspegi holistikoarekin.
* *Coaching-* eta laguntza*-*lanak erraztea lantaldean.
* Kasuak bideratzeko ekintzak egitea, irizpide etikoetan oinarrituta.
* Bere ekintzen monitorizazioa eta informazio-fluxua bermatzea.

**Baztertutako pertsonen diagnostikoa egin eta haiei harrera egiteko eta integratzeko laguntza psikologikoa ematea.**

* Diagnostikorako eta segimendu pertsonala eta familiarra egiteko tresnak diseinatzea.
* Balorazio diagnostikoak egitea, laguntza psikologikoko plana zehazteko.
* Tratamendu terapeutikoko saioak egitea, baztertutako pertsonen behar bereziak, esperientzia traumatikoen eraginak eta nahasmendu mentalak lantzeko.
* Psikoterapia-saioak egitea, horretarako beharra zehazten den kasuetan.
* Premiazko egoeretan eta krisi-egoeretan esku-hartze indibidualak eta familiarrak egitea.
* Osasun mentala berreskuratzeko esku-hartzeak egitea zerbitzu publikoekin koordinatuta, trauma primarioari edo sekundarioari erantzuteko.

**Orientazioa, laguntza eta aholkua ematea pertsonei eta taldeei, eta haiekin esku hartzea, ikuspegi** holistikoarekin.

* Laguntza- eta terapia-taldeak antolatzea eta bideratzea ikuspegi integralarekin.
* Baliabide artistiko eta kulturalak erabiltzea terapia-taldeei laguntzeko.
* Eduki pedagogikoak lantzea familia eta taldeentzako elkartze- eta truke-guneetarako eta lantegietarako, ekintza-planeko gai eta osagaien arabera, betiere proiektuaren barruan.
* Gatazka-egoeretan bitartekaritza-lanak egiteko guneak erraztea.
* Taldekako saioak bideratzea errefuxiatuen intereseko gaiak edo behar psikosozialak lantzeko.

***Coaching-* eta laguntza*-*lanak erraztea lantaldean.**

* Aholkularitza teknikoa eskaintzea lagundutako pertsonen ibilbideetan parte hartzen duten profesionalei eta langile boluntarioei.
* Laguntza psikologikoa ematea errefuxiatuei zuzeneko arreta eskaintzen dieten langileei.
* Zentroko lantaldearentzako gaikuntza-jarduerak eta lantegiak proposatzea eta haietan parte hartzea.

**Kasuak bideratzeko ekintzak egitea, irizpide etikoetan oinarrituta.**

* Beste zerbitzu edo erakunde batzuentzako txostenak lantzea.
* Kanpoko erakunde eta baliabideetara bideratzea kasuak.
* Kanpo-koordinazioko lanak egitea (errefortzua).
* Abusu-kasu posibleen detekzioan eta ekintzetan parte hartzea.
* Laguntzen dien pertsonen informazioaren konfidentzialtasuna bermatzea.

**Bere ekintzen monitorizazioa eta informazio-fluxua bermatzea.**

* Arreta psikosozialari eta osasun mentaleko arretari buruzko gogobetetze-inkestak egitea, esku-hartzea hobetzeko eta ikasitakoak integratzeko.
* Zentroan artatutako indibiduoentzat, familientzat, taldeentzat edo komunitatearentzat esanguratsua den informazioa jaso, sistematizatu eta aztertzea.
* Proiektuaren dirulaguntzarekin erlazionatutako segimendu-lanak, barne-ebaluazioa eta txostenak egitea.

**PROFILA**

* Psikologoa, osasun-psikologian diharduena.
* Hirugarren mailako ikasketak psikologia terapeutikoan, familiarrean, sanitarioan, klinikoan, sozialean edo osasun mentalean, besteak beste.
* Gutxienez 2 urteko lan-esperientzia zuzena sozialki baztertutako herritarrekin, migratzaileekin eta/edo errefuxiatuekin.
* Egiaztatzeko moduko esperientzia esku hartzeko metodologien garapenean eta tresna psikoterapeutiko eta hezigarrien aplikazioan.
* Giza eskubideen, migrazioaren edo babesaren inguruan esperientzia edo prestakuntza osagarria izatea balioetsiko da.
* Arte plastikoen, dantzaren, zinemagintzaren, argazkigintzaren eta antzekoen inguruko ikasketak edo jakintza enpirikoa izatea balioetsiko da.
* Esparru logikoaren metodologiari, adierazle sozialen eraikuntzari eta neurketari eta inpaktu sozialeko proiektuen segimenduari eta ebaluazioari buruzko ezagutzak.
* Diagnostikoak egiteko, datu-baseak antolatzeko eta gaikuntzako, administrazioko eta baliabideen kudeaketako ekitaldiak programatzeko gaitasuna eta esperientzia.
* Ingelesa ondo menperatzea.

**ESKUMENAK**

* Analisi-gaitasuna izatea eta euskaraz eta gaztelaniaz oso ondo idazten jakitea.
* Harremanetarako gaitasuna eta komunikazio-gaitasuna izatea.
* Erakunde arteko lanerako gaitasunak, eragile komunitarioekin, estatuko erakundeekin eta bestelako erakunde sozial batzuekin hitz egiteko eta hitzarmenak egiteko gaitasunak izatea.
* Txostenak eta dokumentu teknikoak lantzen jakitea.
* Informazioa konfidentzialtasun-printzipioaren arabera erabiltzea.
* Taldean eta presiopean lan egiteko gaitasuna izatea.
* Tresna informatikoak (bulegotika-paketea) erabiltzen jakitea.
* Baliabide eta prozesu administratiboak maneiatzeko eta gauzatzeko gaitasunak izatea.

**LAN-ESPARRUA**

* Urtebeteko kontratua.
* Profil profesionalaren araberako soldata lehiakorra.
* Lanaldi osoa.

Hautagaiak bat etorri beharko du San Joan Jainkoarenaren Ordenaren xede eta helburuekin, zeina behartsuenen giza garapena sustatzen konprometituta baitago

San Juan de Dios Ospitalean, aukera-berdintasuna bermatzeko konpromisoa harturik, emakumeen eta gizonen arteko presentzia orekatua sustatu eta talde ahulen lan-inklusioa bultzatzen dugu. https://www.sanjuandedios-sansebastian.es

Logotipo

Descripción generada automáticamente